Diari Oficial de la Generalitat Valenciana


Sumari del DOGV 1843, del 12-08-1992 (1992/825669)

ORDRE de 17 de juliol de 1992, de la Conselleria d'Agricultura i Pesca, d'ajudes a la reposició de plantes de cítrics en explotacions afectades per les inundacions de 1982 en determinats municipis.
-----------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/07/17/(1)/dof/vci/html**

### Dades del document

Número de DOGV
:   1843

Data del DOGV
:   12-08-1992

Secció del DOGV
:   DISPOSICIONS GENERALS

Número del document
:   1992/825669


Data del document
:   17-07-1992

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 17 de juliol de 1992, de la Conselleria d'Agricultura i Pesca, d'ajudes a la reposició de plantes de cítrics en explotacions afectades per les inundacions de 1982 en determinats municipis.  
El Reial Decret-Llei 20/1982, de 23 d'octubre, sobre mesures urgents per a reparar els danys causats per les recents inundacions, autoritzava, segons l'article 12, els diferents departaments ministerials perquè, en l'àmbit de les seues competències, dictassen les disposicions o adoptassen les mesures pertinents per a l'execució d'allò establert en aquest Reial Decret-Llei.  
L'ordre de 15 de novembre de 1982, del Ministeri d?agricultura, Pesca i Alimentació, establia diverses mesures urgents de desenvolupament i aplicació de l'esmentat Reial Decret-Llei. En l'article tercer indicava que les replantacions de cítrics gaudirien d'ajudes equivalents al cost total dels plantons necessaris per a efectuar les esmentades replantacions.  
Fins avui i en determinats municipis, els agricultors no han pogut realitzar les replantacions perquè les obres de reposició de terres a càrrec del Ministeri d?agricultura, Pesca i Alimentació no havien finalitzat.  
D'altra banda, cal establir uns criteris de plantació dins d'uns paràmetres anàlegs als establerts en les campanyes anteriors per a plantació de cítrics, pel que fa al nombre de plantes per unitat de superfície i al preu màxim per planta.  
Per tot açò i prèvia autorització del Ministeri d?agricultura, Pesca i Alimentació per a efectuar els pagaments de les ajudes amb els fons habilitats per a aquesta finalitat,  
DISPOSE  
Primer  
Els agricultors dels municipis d'Antella, Sumacàrcer i Tous les terres dels quals van ser arrasades per les inundacions de 1982 i es troben situades en les zones d'actuació especial de l?Institut de Reforma i Desenvolupament Agrari (IRYDA) (l?Assut, el Franc i d'altres) i que no van poder realitzar les replantacions de cítrics per no haver finalitzat les obres de recuperació d'aquestes per l?IRYDA, d'acord amb el Reial Decret-Llei 20/1982, de 23 d'octubre, podran sol·licitar ajudes per a la replantació de cítrics.  
Les sol·licituds s'hauran de presentar abans del 30 de setembre de 1992 i aniran dirigides a la Direcció General de Producció i Indústries Agràries de la Conselleria d?agricultura i Pesca, que les resoldrà.  
Els sol·licitants hauran d'acreditar suficientment que les parcel·les per a es quals sol·liciten aquestes ajudes van ser afectades per les inundacions de 1982.  
Segon  
El nombre màxim de plantons amb dret a ajuda per unitat de superfície serà de 420 unitats per hectàrea replantada.  
El preu màxim a considerar, a l'efecte de les ajudes a què es refereix aquesta disposició, serà de 525 pessetes per planta.  
Els plantons utilitzats procediran de vivers autoritzats per, a cítrics.  
Per al pagament de la subvenció serà imprescindible haver realitzat la plantació i presentar la factura del viver i una certificació de l'entitat bancària amb les dades del compte on s'ha d'efectuar l'ingrés corresponent, abans del 15 de novembre de 1992, en els serveis territorials d'aquesta conselleria. L'incompliment d'aquests requisits donarà lloc a la revocació de l'ajuda amb el consegüent reintegrament de les quantitats percebudes més els interessos, si s'escau.  
D'acord amb l'article sisè de l'Ordre 7 de gener de 1991, de la Conselleria d'Economia i Hisenda, no és exigible als beneficiaris l'acreditació del compliment de les obligacions tributàries ni les de la Seguretat Social.  
Tercer  
Les ajudes es concediran amb càrrec als fons finalistes del concepte 40.10.39998.7 del pressupost de la Generalitat Valenciana.  
L'import màxim de les ajudes serà de 46.732.176 pessetes.  
Es delega en el Director General de Producció i Indústries Agràries la concessió o denegació d'aquestes ajudes.  
València, 17 de juliol de 1992.  
El Conseller d?agricultura i Pesca,   
LLUIS FONT DE MORA I MONTESINOS


Còpia Permalink ELI